ai4bharat/Pralekha huggingface dataset:
সড়কপরিবহণওমহাসড়কমন্ত্রক
ফাস্ট্যাগ চালু হওয়ার পর টোল সংগ্রহ
নয়াদিল্লি, ১৫ ডিসেম্বর, ২০২১
ভারতের জাতীয় মহাসড়ক কর্তৃপক্ষ বিভিন্ন শুল্ক প্লাজায় ২০১৬-১৭ অর্থবর্ষ থেকে ফাস্ট্যাগ-এর মাধ্যমে টোল সংগ্রহ শুরু করেছে। ২০১৬-১৭ অর্থবর্ষে ১৭,৯৪২ কোটি ১৪ লক্ষ টাকা, ২০১৭-১৮ অর্থবর্ষে ২১,৯৪৮ কোটি ১৩ লক্ষ টাকা, ২০১৮-১৯ অর্থবর্ষে ২৪,৩৯৬ কোটি ২০ লক্ষ টাকা, ২০১৯-২০ অর্থবর্ষে ২৬,৮৫০ কোটি ৭১ লক্ষ টাকা এবং ২০২০-২১ অর্থবর্ষে ২৭,৭৪৪ কোটি ১৫ লক্ষ টাকা শুল্ক আদায় করেছে।
বৈদ্যুতিন পদ্ধতিতে ফাস্ট্যাগ-এর মাধ্যমে শুল্ক আদায়ের প্রক্রিয়াটিকে যে ব্যাঙ্ক ফাস্ট্যাগ ইস্যু করে সেই ব্যাঙ্ক লেনদেনের ১.৫ শতাংশ অর্থ পেয়ে থাকে। যে ব্যাঙ্কে লেনদেনের টাকা জমা পড়ে সেই ব্যাঙ্ক ১.২৫ শতাংশ, ন্যাশনাল পেমেন্টস কর্পোরেশন অফ ইন্ডিয়া ০.২৫ শতাংশ এবং ইন্ডিয়ান হাইওয়েজ ম্যানেজমেন্ট কোম্পানি লিমিটেড ১ শতাংশ অর্থ পেয়েছে। এই ব্যবস্থা ৩১শে মার্চ পর্যন্ত কার্যকর ছিল।
দরপত্র আহ্বানের মাধ্যমে সরকারি শুল্ক প্লাজাগুলিতে শুল্ক আদায়ের জন্য বিভিন্ন সংস্থাকে বাছাই করা হয়। শুল্ক বাবদ আদায়কৃত অর্থ কনসলিডেটেড ফান্ড অফ ইন্ডিয়াতে জমা পড়ে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/CB/DM/
(Visitor Counter : 104
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের মোট সংখ্যা ১৮৫ কোটি ২০ লক্ষ ডোজ ছাড়িয়েছে
১২ থেকে ১৪ বছর বয়সসীমায় ২ কোটি ৪ লক্ষ ডোজেরও বেশি টিকা দেওয়া হয়েছে
দেশে এখন চিকিৎসাধীন রোগীর সংখ্যা ১১,৬৩৯
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৩৩
সুস্থতার হার বর্তমানে ৯৮.৭৬ শতাংশ
সাপ্তাহিক সংক্রমণের হার ০.২২ শতাংশ
নতুন দিল্লি, ০৭ এপ্রিল, ২০২২
আজ সকাল সাতটা পর্যন্ত পাওয়া অন্তর্বর্তী রিপোর্ট অনুযায়ী, ভারতে কোভিড-১৯ টিকাকরণের মোট সংখ্যা ১৮৫ কোটি ২০ লক্ষ  ডোজ ছাড়িয়েছে। এজন্য লেগেছে মোট ২,২৩,২০,৪৭৮টি সেশন।
১২ থেকে ১৪ বছর বয়সসীমায় কোভিড টিকাকরণ শুরু হয়েছিল চলতি বছরের ১৬ই মার্চ থেকে। এপর্যন্ত ২ কোটি ৪ লক্ষেরও বেশি  কিশোর-কিশোরীকে টিকার প্রথম ডোজ দেওয়া হয়েছে।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৩,৯৫১
|
|
দ্বিতীয় ডোজ
|
|
১,০০,০৩,৩৭৫
|
|
সতর্কতামূলক ডোজ
|
|
৪৫,০৬,৬৫২
|
|
সামনের সারির করোনা-যোদ্ধা
|
|
প্রথম ডোজ
|
|
১,৮৪,১৩,৬৭৭
|
|
দ্বিতীয় ডোজ
|
|
১,৭৫,১৭,৩১৩
|
|
সতর্কতামূলক ডোজ
|
|
৬৯,৫৯,৩৭৫
|
|
১২-১৪ বছর বয়সী
|
|
প্রথম ডোজ
|
|
২,০৪,৪০,২৪৭
|
|
১৫-১৮ বছর বয়সী
|
|
প্রথম ডোজ
|
|
৫,৭৪,৯১,০৬৫
|
|
দ্বিতীয় ডোজ
|
|
৩,৯০,৪৬,৬১৫
|
|
১৮-৪৪ বছর বয়সী
|
|
প্রথম ডোজ
|
|
৫৫,৪৯,০৫,৩৩৮
|
|
দ্বিতীয় ডোজ
|
|
৪৬,৮৬,২০,৮৬০
|
|
৪৫-৫৯ বছর বয়সী
|
|
প্রথম ডোজ
|
|
২০,২৭,৯৮,১৮৪
|
|
দ্বিতীয় ডোজ
|
|
১৮,৫৯,৩৭,১৮৬
|
|
৬০ বছরের বেশি বয়সী
|
|
প্রথম ডোজ
|
|
১২,৬৭,৭৫,৯১৩
|
|
দ্বিতীয় ডোজ
|
|
১১,৫৮,১৫,৮১৮
|
|
সতর্কতামূলক ডোজ
|
|
১,২৪,৩৬,৯০০
|
|
সতর্কতামূলক ডোজ
|
|
২,৩৯,০২,৯২৭
|
|
মোট
|
|
১,৮৫,২০,৭২,৪৬৯
দেশে করোনা সংক্রমণ ধারাবাহিকভাবে কমছে। বর্তমানে চিকিৎসাধীন রোগীর সংখ্যা ১১ হাজার ৬৩৯। মোট করোনা আক্রান্তের মধ্যে উপসর্গযুক্ত রোগীর হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৬ শতাংশ। গত ২৪ ঘন্টায় ১,২২২ জন রোগী করোনামুক্ত হয়েছেন। এই নিয়ে অতিমারীর শুরু থেকে এপর্যন্ত মোট ৪ কোটি ২৪ লক্ষ ৯৮ হাজার ৭৮৯ জন সুস্থ হয়ে উঠলেন।
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৩৩।
গত ২৪ ঘণ্টায় ৪ লক্ষ ৮২ হাজার ৩৯টি নমুনা পরীক্ষা হয়েছে। এই নিয়ে এপর্যন্ত দেশে মোট নমুনা পরীক্ষার সংখ্যা ৭৯ কোটি ২৫ লক্ষ ছাড়ালো ।
সাপ্তাহিক ও দৈনিক সংক্রমণের হার ধারাবাহিকভাবে কমছে। বর্তমানে সাপ্তাহিক সংক্রমণের হার ০.২২ শতাংশ এবং দৈনিক সংক্রমণের হার ০.২১ শতাংশ।
(CG/SD/SKD/
প্রধানমন্ত্রীরদপ্তর
প্রধানমন্ত্রী নরেন্দ্র মোদী ডেনমার্কের প্রধানমন্ত্রীর সঙ্গে টেলিফোনে কথা বলেছেন
উভয় নেতৃত্ব ভারত-ডেনমার্ক গ্রিন কৌশলগত সহযোগিতা অগ্রগতি নিয়ে পর্যালোচনা করেন এবং বর্ধিত সহযোগিতা ও উচ্চ পর্যায়ের বিনিময়ে সন্তোষ প্রকাশ করেন
প্রধানমন্ত্রী ফ্রেদেরিকসেন ভারতের জি২০ উদ্যোগের প্রশংসা করেন এবং ডেনমার্কের পূর্ণ সমর্থনের কথা জানান
উভয় নেতৃত্ব আগামী বছর ২০২৪এ ভারত-ডেনমার্ক সম্পর্কের ৭৫-তম বার্ষিকী উদযাপনে সম্মত হয়েছেন
নয়াদিল্লি, ২০ এপ্রিল, ২০২৩
প্রধানমন্ত্রী শ্রী নরেন্দ্র মোদী ডেনমার্কের প্রধানমন্ত্রী শ্রীমতী মেতে ফ্রেদেরিকসেন-এর সঙ্গে আজ টেলিফোনে কথা বলেছেন।
ডেনমার্কের প্রধানমন্ত্রী হিসেবে দ্বিতীয়বার দায়িত্বভার নেওয়ায় ফ্রেদেরিকসেনকে অভিনন্দন জানান প্রধানমন্ত্রী।
উভয় নেতা ভারত-ডেনমার্ক গ্রিন কৌশলগত সহযোগিতার অগ্রগতি নিয়ে পর্যালোচনা করেন। সাম্প্রতিক উচ্চপর্যায়ের বিনিময় এবং বর্ধিত সহযোগিতা নিয়ে তাঁরা উভয়েই সন্তোষ প্রকাশ করেন।
প্রধানমন্ত্রী ফ্রেদেরিকসেনকে ভারতের বর্তমান জি-২০ সভাপতিত্ব এবং তার মূল অগ্রাধিকারের বিষয়গুলি সম্পর্কে প্রধানমন্ত্রী অবহিত করেন। প্রধানমন্ত্রী ফ্রেদেরিকসেন ভারতের উদ্যোগের প্রশংসা করেন এবং এক্ষেত্রে ডেনমার্কের পূর্ণ সমর্থন জানান।
উভয় নেতা আগামী বছর ২০২৪-এ ভারত-ডেনমার্ক সহযোগিতার ৭৫-তম বার্ষিকী যথাযথ মর্যাদার সঙ্গে উদযাপন এবং দু-দেশের সম্পর্ককে আরো বৈচিত্র্যপূর্ণ করে তোলার জন্য দ্বিপাক্ষিক সম্পর্কের নতুন নতুন আঙ্গিক অনুসন্ধানে সম্মত হয়েছেন।
PG/AB/NS
(
পরিবেশওঅরণ্যমন্ত্রক
স্বল্প সময়ের মধ্যে প্রচুর পরিমাণে ওষুধ উৎপাদন বা যোগান বাড়াতে ২০০৬ সালের এনভায়রনমেন্ট ইমপ্যাক্ট অ্যাসেসমেন্ট সংক্রান্ত বিজ্ঞপ্তিতে গুরুত্বপূর্ণ সংশোধন করা হয়েছে
নয়াদিল্লি, ১৫ এপ্রিল, ২০২০
বিশ্ব জুড়ে নোবেল করোনা ভাইরাস মহামারীর প্রেক্ষিতে উদ্ভূত অভূতপূর্ব পরিস্থিতি মোকাবিলায় কেন্দ্রীয় পরিবেশ, বন ও জলবায়ু পরিবর্তন মন্ত্রক বিভিন্ন ধরনের ওষুধপত্রের যোগান বা উৎপাদন বাড়াতে গত ২৭শে মার্চ এনভাইরনমেন্ট ইমপ্যাক্ট অ্যাসেসমেন্ট সংক্রান্ত বিজ্ঞপ্তিতে সংশোধন করেছে। এই সংশোধন অনুযায়ী বিভিন্ন ধরনের বাধা-বিপত্তি দূরীকরণে বিপুল পরিমাণ ওষুধ উৎপাদনের সঙ্গে যুক্ত সমস্ত কর্মসূচি বা সেই সংক্রান্ত কর্মকান্ডকে পুনর্বিভাজিত করে বর্তমান ক্যাটাগরি ‘এ’ থেকে ‘বি২’ ক্যাটাগরিতে অন্তর্ভুক্ত করা হয়েছে।
‘বি২’ ক্যাটাগরির আওতায় যাবতীয় প্রকল্প বা কর্মকান্ডকে বেসলাইন ডেটা সংগ্রহের প্রয়োজনীয়তা থেকে ছাড় দেওয়া হয়েছে। রাজ্য স্তরে বিকেন্দ্রীকরণের ব্যবস্থাগুলিকে আরও দ্রুততর করতে মন্ত্রকের পক্ষ থেকে শ্রেণী বিভাজনের সিদ্ধান্ত নেওয়া হয়েছে। স্বল্প সময়ের মধ্যে দেশে গুরুত্বপূর্ণ ওষুধপত্রের যোগান বাড়াতে সরকারের এই পদক্ষেপ। আগামী ৩০শে সেপ্টেম্বর পর্যন্ত সংশ্লিষ্ট বিভিন্ন পক্ষের কাছ থেকে প্রাপ্ত প্রস্তাবগুলির ওপর মন্ত্রকের ঐ সংশোধনের সিদ্ধান্ত কার্যকর হবে। একই সঙ্গে, রাজ্যগুলিকেও প্রচুর পরিমাণে ওষুধ উৎপাদনের অনুমোদন প্রক্রিয়া ত্বরান্বিত করতে মন্ত্রকের পক্ষ থেকে পরামর্শ জারি করা হয়েছে।
দু’সপ্তাহের মধ্যেই ‘বি২’ ক্যাটাগরির আওতায় ১০০-রও বেশি প্রস্তাব পাওয়া গেছে। বর্তমানে প্রস্তাবগুলি সংশ্লিষ্ট নিয়ন্ত্রণমূলক কর্তৃপক্ষ খতিয়ে দেখছে।
(CG/BD/SB
তথ্যওসম্প্রচারমন্ত্রক
মাধবপুর ঘেদ উৎসবে তথ্য ও সম্প্রচার মন্ত্রী শ্রী অনুরাগ ঠাকুর
বর্তমান ও ভবিষ্যৎ প্রজন্ম অবশ্যই সাংস্কৃতিক শেকড়ের সঙ্গে নিজেদের যুক্ত করবে
নতুন দিল্লি, ১২ এপ্রিল, ২০২২
কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর আজ গুজরাটে চারদিনের মাধবপুর ঘেদ মেলা’র তৃতীয় দিনের অনুষ্ঠানে যোগ দেন। এই উপলক্ষে মণিপুরের মুখ্যমন্ত্রী শ্রী এন বীরেন সিং সহ গুজরাটের বেশ কয়েকজন মন্ত্রী উপস্থিত ছিলেন।
মেলায় যোগ দিয়ে দর্শক শ্রোতাদের উদ্দেশে শ্রী ঠাকুর বলেন, মাধবপুর ঘেদ উৎসব ভারতবাসীকে পরস্পরের সঙ্গে যুক্ত করার ক্ষেত্রে এক বড় প্রতীক হয়ে উঠেছে। স্বাভাবিকভাবেই এই উৎসব দেশের সুদূর পূর্বপ্রান্তের সঙ্গে পশ্চিমপ্রান্তের যোগাযোগ স্থাপন করেছে। উত্তর-পূর্বাঞ্চলের রাজ্যগুলিতে যে উন্নয়নমূলক কাজকর্ম গ্রহণ করা হয়েছে সে সম্পর্কে শ্রী ঠাকুর বলেন, বর্তমান সরকার ‘লুক ইস্ট পলিসি’র পরিবর্তে ‘এক্ট ইস্ট পলিসি’ চালু করেছে। এর পর থেকেই উত্তর-পূর্বাঞ্চলীয় রাজ্যগুলিতে পরিকাঠামো ও মৌলিক সুযোগ সুবিধার ক্ষেত্রে অভাবনীয় অগ্রগতি লক্ষ্য করা গেছে।
শ্রী ঠাকুর আরও বলেন, প্রধানমন্ত্রী শ্রী নরেন্দ্র মোদীর নেতৃত্বে সরকার ভারতের অতীত সাংস্কৃতিক ঐতিহ্যের পুনরুজ্জীবনে কাজ করে চলেছে। এর প্রতিশ্রুতি হিসেবেই কেদারনাথ মন্দিরে অভাবনীয় সংস্কারের কাজ হয়েছে। অন্যদিকে আবার সোমনাথ মন্দির এক নতুন উচ্চতায় পৌঁছেছে। তিনি কাশী বিশ্বনাথ করিডর, রাম মন্দির নির্মাণ এবং চারধাম প্রকল্পের সৌন্দর্যায়নে সরকারের ভূমিকার প্রশংসা করেন।
শ্রী ঠাকুর বলেন, ভারত ১৯৪৭-এ রাজনৈতিক স্বাধীনতা অর্জন করলেও, সাংস্কৃতিক স্বাধীনতা আসেনি। ২০১৪-তে সাংস্কৃতিক জাতিয়তাবাদ রাজনীতির আঙিনার গুরুত্বপূর্ণ অঙ্গ হয়ে ওঠে। বর্তমান ও ভবিষ্যৎ প্রজন্মকে সাংস্কৃতিক শেকড়ের সঙ্গে নিজেদের আরও বেশি যুক্ত করতে হবে বলে উল্লেখ করে শ্রী ঠাকুর বলেন, দেশে সাংস্কৃতিক পরম্পরার সঙ্গে জড়িত ঘটনাবলী জনসমক্ষে আরও বেশি করে তুলে ধরা সকলের দায়িত্ব।
সম্প্রতি তাঁর আবুধাবি সফরের কথা উল্লেখ করে শ্রী ঠাকুর বলেন, উপসাগরীয় দেশগুলির সঙ্গে ভারতের যে সম্প্রীতিপূর্ণ সম্পর্ক স্থাপিত হয়েছে, তার পেছনে রয়েছে প্রধানমন্ত্রীর আন্তরিক প্রচেষ্টা। শীঘ্রই উপসাগরীয় এই দেশটিতে স্বামী নারায়ণ মন্দির গড়ে তোলা হবে।
শ্রী ঠাকুর আরও বলেন, তথ্য ও সম্প্রচার মন্ত্রক এবং তার গণমাধ্যমগুলি মাধবপুর ঘেদ উৎসবের আরও বেশি প্রচার চালাবে।
মাধবপুর ঘেদ উৎসব ১০ থেকে ১৩ই এপ্রিল পর্যন্ত অনুষ্ঠিত হচ্ছে। রাষ্ট্রপতি এই উৎসবের সূচনা করেন। কেন্দ্রীয় সংস্কৃতি এবং উত্তর-পূর্বাঞ্চলীয় উন্নয়ন মন্ত্রকের সঙ্গে অংশীদারিত্বে গুজরাট সরকার এই উৎসবের আয়োজন করছে।
CG/BD/SKD/
(Visitor Counter : 97
বিজ্ঞানওপ্রযুক্তিমন্ত্রক
ভারত ও ইজরায়েলের বিশেষজ্ঞরা দুই দেশের শিল্প গবেষণা ও উন্নয়ন এবং প্রযুক্তিগত উদ্ভাবন তহবিলের পরিধি বৃদ্ধির পরামর্শ দিয়েছেন
নতুন দিল্লি, ১৯ জানুয়ারি, ২০২২
ভারত ও ইজরায়েলের বিশেষজ্ঞরা দুই দেশের শিল্প গবেষণা ও উন্নয়ন এবং প্রযুক্তিগত উদ্ভাবন তহবিল -এর অষ্টম পরিচালন পর্ষদের সভায় একাধিক বিষয় নিয়ে আলোচনা করেছেন । তারা ৫.৫ মিলিয়ন ডলার মূল্যের ৩টি যৌথ গবেষণা ও উন্নয়নমূলক প্রকল্প অনুমোদন করেছেন । পাশাপাশি ভারত ও ইজরায়েল সহযোগিতামূলক বৃহত্তর ইকো ব্যবস্থাপনা তৈরির জন্য পদক্ষেপ গ্রহণের পরামর্শ দিয়েছেন ।
বৈঠকে ভারতের বিজ্ঞান ও প্রযুক্তি দফতরের সচিব ডঃ এস চন্দ্রশেখর বিজ্ঞান ও প্রযুক্তি ক্ষেত্রে ইজরায়েলের অবদানের কথা তুলে ধরে কীভাবে এই চিন্তাভাবনাকে এগিয়ে নিয়ে যাওয়া যায় এবং এর সুফল ভারত কীভাবে লাভ করতে পারে সেবিষয়ে মত প্রকাশ করেন । কৃষি, নিরাপত্তা ক্ষেত্রে সরকার বিশেষ গুরুত্ব দিয়েছে । তাই ভারত ও ইজরায়েলের স্টার্টআপ ইকো ব্যবস্থাপনার মধ্যে আরও অনলাইন বৈঠকের প্রয়োজন রয়েছে বলে তিনি জানান । এতে দুই দেশই লাভবান হবে । শ্রী চন্দ্রশেখর আরও জানান, এবছর প্রধানমন্ত্রী ১৬-ই জানুয়ারি দিনটিকে ‘উদ্ভাবনী স্টার্টআপ দিবস’ হিসেবে ঘোষণা করেছেন। তাই স্টার্টআপ ক্ষেত্রের উন্নতি সাধনে বিশেষ সুযোগ রয়েছে বলে উল্লেখ করেন তিনি ।
উল্লেখ্য, মঙ্গলবার কেন্দ্রীয় সরকারের বিজ্ঞান ও প্রযুক্তি দফতরের আধিকারিক এবং ইজরায়েল উদ্ভাবনী কর্তৃপক্ষ জিআইটিএ এবং বিভিন্ন শিল্প সংস্থার প্রতিনিধিদের উপস্থিতিতে এই ভার্চুয়াল বৈঠক আয়োজন করা হয় । ইজরায়েলের পক্ষ থেকে বৈঠকে উপস্থিত ডঃ আমিরাম অ্যাপেলবাউম জানিয়েছেন, মহামারির এই কঠিন সময়ও দুই দেশের মধ্যে বিজ্ঞান ও প্রযুক্তি ক্ষেত্রে পারস্পরিক সহযোগিতা বজায় রয়েছে । আগামী দিনে উভয় দেশই বিজ্ঞান ও প্রযুক্তি ক্ষেত্রকে আরও এগিয়ে নিয়ে যেতে প্রস্তুত বলে তিনি জানান ।
CG/SS/RAB
(Visitor Counter : 105
প্রধানমন্ত্রীরদপ্তর
রাশিয়া সফরের পূর্বে প্রধানমন্ত্রীর বিবৃতি
নয়াদিল্লি, ২০ এপ্রিল, ২০১৮
রাশিয়া সফরের পূর্বে এক বিবৃতিতে প্রধানমন্ত্রী নরেন্দ্র মোদী মৈত্রী ভাবাপন্ন রাশিয়ার জনগণকে শুভেচ্ছা জানিয়েছেন। সোমবার ২১শে মে, রাশিয়ার সোচি সফর ও রাষ্ট্রপতি পুতিনের সঙ্গে বৈঠক সফল হওয়ার ব্যাপারেও তিনি আশা প্রকাশ করেন। প্রধানমন্ত্রী বলেন, রাষ্ট্রপতি পুতিনের সঙ্গে সাক্ষাতে তিনি সর্বদাই আনন্দিত হয়েছেন।
প্রধানমন্ত্রী বলেন, ভারত ও রাশিয়ার মধ্যে বিশেষ গৌরবময় রাজনৈতিক কৌশলগত অংশীদারিত্ব রাষ্ট্রপতি পুতিনের সঙ্গেও বৈঠকের ফলে আরও শক্তিশালী হবে বলেই তাঁর বিশ্বাস।
CG/BD/DM
(Visitor Counter : 58
প্রধানমন্ত্রীরদপ্তর
প্রধানমন্ত্রী আগামী ৯ মার্চ ভারত ও বাংলাদেশের মধ্যে ‘মৈত্রী সেতু’র উদ্বোধন করবেন
নতুন দিল্লি, ০৭ মার্চ, ২০২১
প্রধানমন্ত্রী শ্রী নরেন্দ্র ভিডিও কনফারেন্সের মাধ্যমে আগামী ৯ মার্চ দুপুর ১২টায় ভারত-বাংলাদেশের মধ্যে ‘মৈত্রী সেতু’র উদ্বোধন করবেন। এই অনুষ্ঠানে প্রধানমন্ত্রী ত্রিপুরার একাধিক পরিকাঠামো প্রকল্পের উদ্বোধন ও ভিত্তিপ্রস্তর স্থাপন করবেন।
‘মৈত্রী সেতু’টি ফেনীর ওপর নির্মিত হয়েছে। এই নদীটি ভারতের ত্রিপুরা সীমান্ত এবং বাংলাদেশের মধ্যে প্রবাহিত হয়। ‘মৈত্রী সেতু’ নামটি ভারত ও বাংলাদেশের মধ্যে ক্রমবর্ধমান দ্বিপাক্ষিক সম্পর্ক এবং বন্ধুত্বপূর্ণ সম্পর্কের প্রতীক। এই সেতুটি তৈরি করেছে জাতীয় মহাসড়ক এবং পরিকাঠামো উন্নয়ন নিগম লিমিটেড। এই প্রকল্পের জন্য খরচ হয়েছে ১৩৩ কোটি টাকা। ১.৯ কিলোমিটার দীর্ঘ সেতুটি ভারতের সাবরুমের সঙ্গে বাংলাদেশের রামগড়কে যুক্ত করেছে। এই সেতু উদ্বোধনের ফলে ভারত এবং বাংলাদেশের মধ্যে বাণিজ্য ও সাধারণ মানুষের যাতায়াতের ক্ষেত্রে এক নতুন অধ্যায়ের সূচনা হবে। এই সেতু উদ্বোধনের সঙ্গে ত্রিপুরার সাবরুম থেকে মাত্র ৮০ কিলোমিটার দূরের বাংলাদেশের চট্টগ্রাম বন্দরের সঙ্গে যোগাযোগ গড়ে ওঠার পাশাপাশি ‘উত্তর পূর্বের প্রবেশ দ্বার’ হয়ে উঠবে।
প্রধানমন্ত্রী সাবরুমে সুসংহত চেক পোস্ট তৈরির জন্য ভিত্তিপ্রস্তর স্থাপন করবেন। এটি দুই দেশের মধ্যে পণ্য ও যাত্রী চলাচল সহজ করে তুলবে। এমনকি উত্তর পূর্বের রাজ্যগুলির উৎপাদিত পণ্য সামগ্রির জন্য নতুন বাজারের সুযোগ তৈরি হবে এবং ভারত ও বাংলাদেশের মধ্যে নির্বিঘ্নে যাত্রী চলাচল ক্ষেত্রে সহায়তা দান করবে। এই প্রকল্পের দায়িত্বে রয়েছে ভারতের স্থল বন্দর কর্তৃপক্ষ। এর জন্য ব্যয় হচ্ছে ২৩২ কোটি টাকা।
প্রধানমন্ত্রী কৈলাশাহারে উনাকোটি জেলা সদরের সঙ্গে সংযুক্তকারী ২০৮ নম্বর জাতীয় সড়কের ভিত্তিপ্রস্তর স্থাপন করবেন। এটি ৪৪ নম্বর জাতীয় সড়কের বিকল্প রাস্তা হিসেবে গড়ে তোলা হবে। ৮০ কিলোমিটার দীর্ঘ ২০৮ নম্বর জাতীয় সড়ক প্রকল্পের দায়িত্বে রয়েছে জাতীয় মহাসড়ক ও পরিকাঠামো উন্নয়ন নিগম লিমিটেড। এই প্রকল্পের জন্য খরচ হবে ১০৭৮ কোটি টাকা।
প্রধানমন্ত্রী রাজ্য মহাসড়ক এবং অন্যান্য জেলা সড়ক, রাজ্য সরকারের উন্নয়নমূলক প্রকল্পের উদ্বোধন করবেন। এর জন্য খরচ রয়েছে ৬৩.৭৫ কোটি টাকা।
প্রধানমন্ত্রী ওই দিনই ‘প্রধানমন্ত্রী আবাস যোজনা ’ এর আওতায় নির্মিত ৪০৯৭৮টি বাড়ির উদ্বোধন করবেন। এর জন্য খরচ রয়েছে প্রায় ৮১৩ কোটি টাকা। তিনি আগরতলা স্মার্ট সিটি মিশনের আওতায় নির্মিত ইন্ট্রিগ্রেটেড কমান্ড অ্যান্ড কন্ট্রোল সেন্টারের উদ্বোধন করবেন।
এছাড়াও প্রধানমন্ত্রী ওল্ড মোটর স্ট্যান্ডে মাল্টি লেভেল কার পার্কিং ও বাণিজ্যিক কমপ্লেক্সের উন্নয়নের জন্য ভিত্তিপ্রস্তর স্থাপন করবেন। এই উন্নয়নের জন্য ২০০ কোটি টাকা বিনিয়োগ করা হবে। তিনি লিচু বাগান থেকে বিমানবন্দর পর্যন্ত দুই লেন বিশিষ্ট সড়ক পথকে চার লেন বিশিষ্ট সড়কে প্রশস্ত করার জন্য ভিত্তিপ্রস্তর স্থাপন করবেন। আগরতলা স্মার্ট সিটি মিশন প্রায় ৯৬ কোটি টাকা ব্যয়ে এই প্রকল্পটি বাস্তবায়িত করবে।
প্রধানমন্ত্রীরদপ্তর
দেশভাগের কারণে নিহতদের স্মরণ করেছেন প্রধানমন্ত্রী
নয়াদিল্লি, ১৪ আগস্ট, ২০২৩
প্রধানমন্ত্রী শ্রী নরেন্দ্র মোদী দেশভাগের সময় যাঁরা প্রাণ হারিয়েছিলেন তাঁদের স্মরণ করেছেন। দেশ আজ “বিভাজন বিভীষিকা স্মৃতি দিবস” পালন করছে। শ্রী মোদী তাঁদের প্রতি শ্রদ্ধার্ঘ্য নিবেদন করেছেন। যাঁরা বাস্তুচ্যুত হয়েছিলেন তাঁদের সংগ্রামের কথা স্মরণ করেছেন।
একটি ট্যুইটে প্রধানমন্ত্রী বলেছেন;
“বিভাজন বিভীষিকা স্মৃতি দিবস সেইসব ভারতবাসীকে শ্রদ্ধার সঙ্গে স্মরণ করার দিন, দেশভাগের ফলে যাঁদের জীবন বিসর্জন দিতে হয়েছে। এই সঙ্গেই এই দিনটি সেইসব মানুষের কষ্ট ও সংগ্রামের কথাও মনে করায়, যাঁদের বাস্তুচ্যুত হয়ে দেশ ছাড়তে হয়েছে। এই সকল মানুষের প্রতি আমার শত শত প্রণাম।”
AC/AP/NS
(
বিজ্ঞানওপ্রযুক্তিমন্ত্রক
জেএনসিএএসআর কোভিড-১৯’কে বিবেচনা করে আণবিক পদ্ধতিতে রোগ নির্ণয় সংক্রান্ত পাঠ্যক্রম চালু করলো
নয়াদিল্লি, ২৪ জুন, ২০২০
কেন্দ্রীয় বিজ্ঞান ও প্রযুক্তি দপ্তরের স্বশাসিত সংস্থা জওহরলাল নেহরু সেন্টার ফর অ্যাডভান্সড্ সায়েন্টিফিক রিসার্চ  কোভিড রোগ নির্ণয় সংক্রান্ত একটি পাঠ্যক্রম জাক্কুর কেন্দ্রে চালু করেছে। কোভিড-১৯ মহামারী মোকাবিলায় মানবসম্পদ সৃষ্টির জন্যই এই উদ্যোগ। কোভিড-১৯ সংক্রমণ নির্ণয়নের জন্য রিয়েল টাইম পিসিআর আণবিক পদ্ধতিতে রোগ নির্ণয় সংক্রান্ত পদ্ধতি ব্যবহার করা হয়। কিন্তু আমাদের দেশে এই কাজ করার মতো দক্ষ কর্মীর অভাব রয়েছে।
জেএনসিএএসআর ১৬ই জুন থেকে রোগ নির্ণয় সংক্রান্ত এই পাঠ্যক্রমটি চালু করেছে। এখানে যোগদানকারী ছাত্রছাত্রীরা ক্লাস লেকচার শোনার পাশাপাশি, পরীক্ষাগারে গিয়ে প্র্যাক্টিকালও করতে পারছেন। তাঁরা আণবিক নানা প্রযুক্তি, তথ্য বিশ্লেষণ এবং সাধারণ পরিচালন পদ্ধতি অনুসরণ করে রোগ নির্ণয় সংক্রান্ত নানা পরীক্ষা-নিরীক্ষা সম্পর্কে সঠিক ধারণা পাচ্ছেন। তবে, প্রশিক্ষণের সময় কৃত্রিম নমুনাই ব্যবহার করা হচ্ছে౼কোন বিপজ্জনক ভাইরাস নয়। এই পাঠ্যক্রমের ফলে স্নাতক ও স্নাতকোত্তর স্তরের ছাত্রছাত্রীরা দেশের যে কোনও চিকিৎসা প্রতিষ্ঠানে কাজের সুযোগ পাবেন।
CG/CB/SB
(Visitor Counter : 138
স্বাস্থ্যওপরিবারকল্যাণমন্ত্রক
কোভিড-১৯ টিকাকরণের ১১৫ তম দিনে সর্বশেষ তথ্য
নতুন দিল্লি, ১০ মে, ২০২১
সোমবার রাত ৮টা পর্যন্ত পাওয়া তথ্য অনুযায়ী দেশে ১৭ কোটি ২৬ লক্ষ ৩৩ হাজার ৭৬১ জনকে কোভিড-১৯ টিকা দেওয়া হয়েছে।
এপর্যন্ত ১৮ থেকে ৪৪ বছর বয়সী ৫ লক্ষ ১৮ হাজার ৪৭৯ জন সুবিধাভোগীকে কোভিড টিকার প্রথম ডোজ দেওয়া হয়েছে। টিকারণ অভিযানের তৃতীয় পর্যায় শুরু হওয়ার পর থেকে এপর্যন্ত ৩০টি রাজ্য ও কেন্দ্রশাসিত অঞ্চলে মোট ২৫ লক্ষ ৫২ হাজার ৮৪৩ জনকে টিকার ডোজ দেওয়া হয়েছে। এর মধ্যে পশ্চিমবঙ্গে ৭ হাজার ৭৯ জন টিকা দেওয়া হয়েছে।
দেশে মোট ১৭ কোটি ২৬ লক্ষ ৩৩ হাজার ৭৬১ জনকে টিকা দেওয়া হয়েছে। এর মধ্যে ৯৫ লক্ষ ৬৩ হাজার ৪০৬ জন স্বাস্থ্য কর্মীকে প্রথম ডোজ, ৬৫ জন ৫ হাজার ৭২ জন স্বাস্থ্য কর্মীকে দ্বিতীয় ডোজ, ১ কোটি ৪০ লক্ষ ৪৯ হাজার ৬৮১ জন প্রথম সারির কর্মীকে প্রথম ডোজ এবং ৭৮ লক্ষ ৫১ হাজার ৭৫ জন প্রথম সারির কর্মীকে দ্বিতীয় ডোজ দেওয়া হয়েছে। ৪৫ থেকে ৬০ বছর বয়সী ৫ কোটি ৫৪ লক্ষ ৯৭ হাজার ৬৫৮ জন সুবিধাভোগীকে প্রথম ডোজ এবং ৭১ লক্ষ ৭৩ হাজার ৯৩৯ জন সুবিধাভোগীকে দ্বিতীয় ডোজ দেওয়া হয়েছে। ৬০ বছরের বেশি বয়সী ৫ কোটি ৩৮ লক্ষ ৭০৬ জন সুবিধাভোগীকে প্রথম ডোজ ও ১ কোটি ৫৬ লক্ষ ৩৯ হাচার ৩৮১ জন সুবিধাভোগীকে দ্বিতীয় ডোজ দেওয়া হয়েছে।
টিকাকরণ অভিযানের ১১৫ তম দিনে মোট ২৪ লক্ষ ৩০ হাজার ১৭ জনকে টিকা দেওয়া হয়েছে। এর মধ্যে ১০ লক্ষ ৪৭ হাজার ৯২ জন সুবিধাভোগীকে প্রথম ডোজ ও ১৩ লক্ষ ৮২ হাজার ৯২৫ জন সুবিধাভোগীকে দ্বিতীয় ডোজ দেওয়া হয়েছে।
কোভিড-১৯ সংক্রমণ থেকে দেশের সবচেয়ে দুর্বল জনগোষ্ঠীকে রক্ষা করার হাতিয়ার হিসেবে টিকাকরণ পর্ব চলছে। এই টিকাকরণ বিষয়টি নিয়ে প্রতিনিয়ত পর্যালোচনা করা হয় এবং সর্বোচ্চ স্তরে পর্যবেক্ষণও চালানো হয়।
CG/SS/SKD
(Visitor Counter : 116
প্রধানমন্ত্রীরদপ্তর
সিআইএসএফ-এর প্রতিষ্ঠা দিবসে কর্মীদের শুভেচ্ছা প্রধানমন্ত্রীর
নয়াদিল্লি, ১০ মার্চ, ২০২৩
কেন্দ্রীয় শিল্প প্রতিরক্ষা বাহিনীর প্রতিষ্ঠা দিবসে সিআইএসএফ কর্মী এবং তাদের পরিবারকে প্রধানমন্ত্রী শ্রী নরেন্দ্র মোদী আন্তরিক শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন;
“প্রতিষ্ঠা দিবসে @CISFHQrs সমস্ত কর্মীদের আন্তরিক শুভেচ্ছা জানাই। আমাদের নিরাপত্তার ক্ষেত্রে সিআইএসএফ-এর এক গুরুত্বপূর্ণ ভূমিকা রয়েছে। গুরুত্বপূর্ণ এবং কৌশলগত পরিকাঠামো সহ মূল ক্ষেত্রগুলিতে দিবা-রাত্রি নিরাপত্তার কাজে তাঁরা ব্যাপৃত রয়েছেন। পেশাগত দৃষ্টিভঙ্গী এবং কঠোর পরিশ্রমের জন্য এই বাহিনীর সুনাম আছে।”
PG/AB/NS
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী জি২০ শিখর সম্মেলনে অবসরে ম্যানগ্রোভ বনাঞ্চল ঘুরে দেখেছেন
নয়াদিল্লি, ১৬ নভেম্বর, ২০২২
প্রধানমন্ত্রী শ্রী নরেন্দ্র মোদী জি২০ শিখর সম্মেলনে অবসরে অন্য নেতাদের সঙ্গে আজ ম্যানগ্রোভ বনাঞ্চল ঘুরে দেখেন এবং ‘তামান হুতান রায়া গুরাহ রাই’ এলাকায় ম্যানগ্রোভের চারা রোপণ করেন।
বিশ্বজুড়ে সংরক্ষণ ব্যবস্থাপনায় গুরুত্বপূর্ণ ভূমিকা পালন করে ম্যানগ্রোভ। ভারত ইন্দোনেশিয়ার জি২০ সভাপতিত্বকালে ইন্দোনেশিয়া ও সংযুক্ত আরব আমিরশাহীর যৌথ উদ্যোগ পরিবেশের জন্য ম্যানগ্রোভ জোটে যোগ দিয়েছে।
ভারতে ৫ হাজার বর্গ কিলোমিটার এলাকা জুড়ে ৫০টির বেশি প্রজাতির ম্যানগ্রোভ দেখতে পাওয়া যায়। ভারত ম্যানগ্রোভের সুরক্ষা ও এর পুনর্গঠনের বিশেষ জোর দিচ্ছে। কার্বন ডাই অক্সাইড শোষক হিসেবে এবং জীব বৈচিত্র্য রক্ষায় এর ভূমিকা অত্যন্ত গুরুত্বপূর্ণ।
PG/PM/NS
(
আয়ুষ
‘আয়ুরক্ষা – করোনা সে জঙ্গ – দিল্লি পোলিস কে সঙ্গ’ কর্মসূচির সূচনা হ’ল
নয়াদিল্লি, ৩০ এপ্রিল, ২০২০
আয়ুষ মন্ত্রকের অধীন সর্বভারতীয় আয়ুর্বেদ প্রতিষ্ঠান এবং দিল্লি পুলিশ যৌথভাবে আজ নতুন দিল্লিতে দিল্লি পুলিশের কর্মীদের জন্য আয়ুরক্ষা কর্মসূচির সূচনা করেছে। সহজ-সরল পদ্ধতি এবং কালোত্তীর্ণ আয়ুর্বেদ চিকিৎসা-পদ্ধতির মাধ্যমে রোগ প্রতিরোধ ক্ষমতা বাড়াতে করোনার বিরুদ্ধে লড়াইয়ে এই কর্মসূচি গ্রহণ করা হয়েছে।
আয়ুষ মন্ত্রকের জারি করা উপদেশ অনুযায়ী এই কর্মসূচি পরিচালিত হবে। এই কর্মসূচিতে যে সমস্ত আয়ুর্বেদ পদ্ধতির কথা বলা হয়েছে, তার মধ্যে রয়েছে – চওয়নপ্রাশ, অণুতৈল, সনশমনি বটির মতো সরল ভেষজ পদ্ধতি এবং বৈজ্ঞানিকভাবে প্রমাণিত রোগ প্রতিরোধক পদ্ধতিগুলির কথা বলা হয়েছে।
এই উপলক্ষের আয়ুষ মন্ত্রকের সচিব শ্রী বৈদ্য রাজেশ কোটেচা বয়ঃষ্টপনা বা বার্ধক্য সংক্রান্ত প্রভাব হ্রাসকারী ভেষজ উপাদানগুলির কথা উল্লেখ করেন। তিনি আরও বলেন, মন্ত্রক নিশ্চিতভাবে করোনায় আক্রান্ত রোগীদের স্বার্থে প্রচলিত চিকিৎসা পদ্ধতির পাশাপাশি, অতিরিক্ত উপশমদায়ী ব্যবস্থা হিসাবে আয়ুষ ওষুধ সরবরাহ করবে। কোভিড-১৯ মোকাবিলায় তিনি দিল্লি পুলিশের প্রয়াসের প্রশংসা করেন।
দিল্লি পুলিশ কমিশনার শ্রী এস এন শ্রীবাস্তব দিল্লি পুলিশ কর্মীদের স্বাস্থ্য সুরক্ষায় আয়ুষ মন্ত্রক ও সর্বভারতীয় আয়ুর্বেদ প্রতিষ্ঠানের প্রচেষ্টার প্রশংসা করেন। তিনি বলেন, আয়ুর্বেদ চিকিৎসায় রোগ প্রতিরোধক ক্ষমতা বাড়ানোর যে সমস্ত পদ্ধতির কথা বলা হয়েছে, তা কালোত্তীর্ণ হয়েছে এবং বিজ্ঞানসম্মত ভিত্তি রয়েছে। এই কর্মসূচি রূপায়ণে দিল্লি পুলিশের ৮০ হাজার কর্মীকে অন্তর্ভুক্ত করা হবে। জাতীয় রাজধানী অঞ্চল দিল্লির ১৫টি জেলায় এই কর্মসূচি রূপায়ণের সর্বভারতীয় আয়ুর্বেদ প্রতিষ্ঠানের ১৫ জন আধিকারিককে নোডাল আধিকারিক হিসাবে নিয়োগ করা হচ্ছে। দিল্লি পুলিশ এই ১৫ জন আধিকারিকের সঙ্গে ঘনিষ্ঠ সমন্বয় বজায় রেখে আয়ুরক্ষা কর্মসূচি রূপায়ণ করবে।
(CG/BD/SB
প্রধানমন্ত্রীরদপ্তর
প্রধানমন্ত্রী বললেন বিশ্বে মন্দা সত্ত্বেও ব্রিক্স দেশগুলির আর্থিক বৃদ্ধি হয়েছে, বহু মানুষ দারিদ্রসীমার ওপরে উঠে এসেছে
নয়াদিল্লি, ১৪ নভেম্বর, ২০১৯
ব্রাজিলে আজ ব্রিক্স শিখর সম্মেলনের ফাঁকে ব্রিক্স বিজনেস ফোরামে ভাষণ দিলেন প্রধানমন্ত্রী শ্রী নরেন্দ্র মোদী। ব্রিক্সভুক্ত অন্য দেশগুলির প্রধানরাও বিজনেস ফোরামে ভাষণ দেন।
প্রধানমন্ত্রী শ্রী নরেন্দ্র মোদী বলেন, বিশ্বের আর্থিক বৃদ্ধির ৫০ শতাংশই ব্রিক্স দেশগুলির কৃতিত্ব। আন্তর্জাতিক ক্ষেত্রে মন্দা সত্ত্বেও ব্রিক্সভুক্ত দেশগুলি আর্থিক বৃদ্ধি বাড়াতে পেরেছে, বহু মানুষকে দারিদ্রসীমার বাইরে নিয়ে আসতে পেরেছে এবং প্রযুক্তি ও উদ্ভাবনে নতুন দিগন্ত অর্জন করেছে।
প্রধানমন্ত্রীর ইচ্ছা যে আন্তঃব্রিক্স বাণিজ্য এবং লগ্নির লক্ষ্য আরও উঁচুতে নিয়ে যেতে হবে এবং তিনি ব্রিক্সভুক্ত দেশগুলির মধ্যে ব্যবসার খরচ আরও কমাতে পরামর্শ চান সকলের কাছ থেকে। প্রধানমন্ত্রীর পরামর্শ, পরবর্তী ব্রিক্স শিখর সম্মেলনের আগেই অন্তত পাঁচটি ক্ষেত্র চিহ্নিত করা হোক যেখানে ব্রিক্সভুক্ত দেশগুলি যৌথ উদ্যোগ নিতে পারে।
প্রধানমন্ত্রী বলেন, আগামীকাল শিখর সম্মেলনে ইনোভেশন ব্রিক্স নেটওয়ার্ক এবং ব্রিক্স ইনস্টিটিউশন ফর ফিউচার নেটওয়ার্কের মতো গুরুত্বপূর্ণ উদ্যোগগুলি নিয়ে আলোচনা হবে। তিনি বেসরকারি ক্ষেত্রকে মানবসম্পদের ওপর আলোকপাত করতে এই উদ্যোগে সামিল হতে অনুরোধ করেন। তাঁর আরও পরামর্শ, পাঁচটি দেশের আপোসে সামাজিক সুরক্ষা চুক্তির বিষয়টি বিবেচনা করা উচিৎ।
প্রধানমন্ত্রী বলেন, রাজনৈতিক স্থিরতা, আগাম পূর্বাভাস দেওয়া যায় এমন নীতি এবং বাণিজ্য-বান্ধব সংস্কারের জন্য ভারত এখন বিশ্বের সবচেয়ে মুক্ত এবং লগ্নি-বান্ধব অর্থনীতি।
CG/AP/DM
(Visitor Counter : 78
অর্থমন্ত্রক
২০২৩-২৪ আর্থিক বছরে মোট প্রত্যক্ষ কর সংগ্রহ ১২.৭৩ শতাংশ বেড়েছে
২০২৩-২৪ আর্থিক বছরে নেট প্রত্যক্ষ কর সংগ্রহ বেড়েছে ১১.১৮ শতাংশেরও বেশি
নতুন দিল্লি, ১৮ জুন, ২০২৩
২০২৩-২৪ আর্থিক বছরের প্রত্যক্ষ কর সংগ্রহের পরিসংখ্যান থেকে দেখা যাচ্ছে, ১৭.০৬.২০২৩ পর্যন্ত কর বাবদ নেট ৩,৭৯,৭৬০ কোটি টাকা সংগ্রহ করা হয়েছে। পূর্ববর্তী আর্থিক বছর ২০২২-২৩ –এ এই সংগ্রহের পরিমাণ ছিল ৩,৪১,৫৬৮ কোটি টাকা। অর্থাৎ চলতি বছরে নেট কর বাবদ সংগ্রহ ১১.১৮ শতাংশ বৃদ্ধি পেয়েছে।
নেট প্রত্যক্ষ কর বাবদ যে ৩,৭৯,৭৬০ কোটি টাকা সংগৃহীত হয়েছে , তার মধ্যে পৌর কর  হল ১,৫৬,৯৪৯ কোটি টাকা  এবং সিকিউরিটিজ লেনদেন কর  সহ ব্যক্তিগত আয়কর হল ২,২২,১৯৬ কোটি টাকা ।
২০২৩-২৪ আর্থিক বছরে প্রত্যক্ষ কর বাবদ মোট সংগ্রহের পরিমাণ হল  ৪,১৯,৩৩৮ কোটি টাকা। পূর্ববর্তী আর্থিক বছরে এই একই সময়ে মোট কর সংগ্রহের পরিমাণ ছিল ৩,৭১,৯৮২ কোটি টাকা। অর্থাৎ চলতি বছরে এক্ষেত্রে কর সংগ্রহের পরিমাণ ১২.৭৩ শতাংশ বৃদ্ধি পেয়েছে।
মোট কর সংগ্রহ ৪,১৯,৩৩৮ কোটি টাকার মধ্যে পৌর কর  হল ১,৮৭,৩১১ কোটি টাকা এবং সিকিউরিটিজ লেনদেন কর  সহ ব্যক্তিগত আয়কর হল ২,৩১,৩৯১ কোটি টাকা। অগ্রিম কর বাবদ ১,১৬,৭৭৬ কোটি টাকা, উৎসমূলে কর সংগ্রহ বাবদ ২,৭১,৮৪৯ কোটি টাকা, স্বমূল্যায়ন কর বাবদ ১৮,১২৮ কোটি টাকা, নিয়মিত মূল্যায়ন কর বাবদ ৯,৯৭৭ কোটি টাকা এবং অন্যান্য খাতে কর সংগ্রহ বাবদ ২,৬০৭ কোটি টাকা রয়েছে।
২০২৩-২৪ আর্থিক বছরের প্রথম ত্রৈমাসিকে অগ্রিম কর বাবদ ১,১৬,৭৭৬ কোটি টাকা সংগৃহীত হয়েছে । পূর্ববর্তী আর্থিক বছর ২০২২-২৩ –এর একই সময়ে এই সংগ্রহের পরিমাণ ছিল ১,০২,৭০৭ কোটি টাকা। অর্থাৎ চলতি বছরের প্রথম ত্রৈমাসিকে অগ্রিম কর বাবদ সংগ্রহ ১৩.৭০ শতাংশ বৃদ্ধি পেয়েছে। এই অগ্রিম কর সংগ্রহের মধ্যে পৌর কর -এর পরিমাণ ৯২,৭৮৪ কোটি টাকা এবং ব্যক্তিগত আয়কর -এর পরিমাণ ২৩,৯৯১ কোটি টাকা।
২০২৩-২৪ আর্থিক বছরে ৩৯,৫৭৮ কোটি টাকার রিফান্ড দেওয়া হয়েছে । পূর্ববর্তী আর্থিক বছর ২০২২-২৩ –এ এর পরিমাণ ছিল ৩০,৪১৪ কোটি টাকা। অর্থাৎ এই ক্ষেত্রে চলতি বছরে বৃদ্ধির হার ৩০.১৩ শতাংশ।
(CG/SD/SKD/ ReleaseID: 1933298 / 19 June, 2023